CELEX: 22017A1214(01)
Language: hr
Date: 2017-04-27 00:00:00
Title: Sporazum između Europske unije i Republike Čilea o trgovini ekološkim proizvodima

14.12.2017   
            
            
               HR
            
            
               Službeni list Europske unije
            
            
               L 331/4
            
         PRIJEVOD
   SPORAZUM
   između Europske unije i Republike Čilea o trgovini ekološkim proizvodima
   EUROPSKA UNIJA, dalje u tekstu „Unija”,
   s jedne strane, i
   REPUBLIKA ČILE, dalje u tekstu „Čile”,
   s druge strane,
   zajedno dalje u tekstu „stranke”,
   UVIĐAJUĆI svoje dugotrajno i čvrsto partnerstvo utemeljeno na zajedničkim načelima i vrijednostima koje se odražavaju u Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane;
   ODLUČNE pridonijeti razvoju i širenju svojih ekoloških sektora otvaranjem novih mogućnosti izvoza;
   USTRAJNE u tome da potaknu razvoj trgovine ekološkim proizvodima i uvjerene da će se ovim Sporazumom olakšati trgovina ekološki uzgojenim i proizvedenim proizvodima između stranaka;
   NASTOJEĆI postići visoku razinu poštovanja načelâ ekološke proizvodnje, jamstava u pogledu sustava kontrola i integriteta ekoloških proizvoda;
   OBVEZUJUĆI se na poticanje regulatorne suradnje o pitanjima povezanima s ekološkom proizvodnjom;
   PREPOZNAJUĆI važnost uzajamnosti i transparentnosti u međunarodnoj trgovini u korist svih dionika;
   VODEĆI računa o tome da se Sporazumom Svjetske trgovinske organizacije (WTO) o tehničkim preprekama trgovini potiče članove WTO-a da pozitivno razmotre prihvaćanje tehničkih propisa drugih članica kao ekvivalentnih čak i ako se razlikuju od njihovih, ako su uvjereni da se tim propisima na odgovarajući način ispunjuju ciljevi njihovih vlastitih propisa;
   PRIMJEĆUJUĆI da je trajno povjerenje u stalnu pouzdanost postupaka procjene i sustava kontrola druge stranke ključan element takvog prihvaćanja ekvivalentnosti;
   TEMELJEĆI se na svojim pravima i obvezama u skladu sa sporazumom kojim se osniva WTO i ostalim multilateralnim, regionalnim i bilateralnim sporazumima i dogovorima čije su stranke;
   SPORAZUMJELE SU SE KAKO SLIJEDI:
   Članak 1.
   Svrha
   Svrha ovog Sporazuma jest poticanje trgovine ekološki proizvedenim poljoprivrednim i prehrambenim proizvodima između Unije i Čilea u skladu s načelima nediskriminacije i uzajamnosti.
   Članak 2.
   Definicije
   Za potrebe ovog Sporazuma primjenjuju se sljedeće definicije:
   
               1.
            
            
               „ekvivalentnost” znači sposobnost različitih zakona i propisa, kao i sustava inspekcije i certifikacije da ostvare iste ciljeve;
            
         
               2.
            
            
               „nadležno tijelo” znači službena agencija koja je nadležna za zakone i propise navedene u Prilogu III. ili IV. te je odgovorna za provedbu ovog Sporazuma;
            
         
               3.
            
            
               „kontrolno tijelo” znači tijelo države članice na koju je relevantno tijelo u cijelosti ili djelomično prenijelo svoju nadležnost za inspekcije i certifikaciju u području ekološke proizvodnje u skladu sa zakonima i propisima navedenima u Prilogu III.;
            
         
               4.
            
            
               „kontrolna ustanova” znači neovisno privatno treće tijelo koje provodi inspekcije i certifikaciju u području ekološke proizvodnje u skladu sa zakonima i propisima navedenima u Prilogu III. ili IV.
            
         Članak 3.
   Priznanje ekvivalentnosti
   1.   U pogledu proizvoda navedenih u Prilogu I. Unija priznaje zakone i propise Čilea navedene u Prilogu IV. kao ekvivalentne svojim zakonima i propisima navedenima u Prilogu III.
   2.   U pogledu proizvoda navedenih u Prilogu II. Čile priznaje zakone i propise Unije navedene u Prilogu III. kao ekvivalentne svojim zakonima i propisima navedenima u Prilogu IV.
   3.   U slučaju izmjene, ukidanja, zamjene ili dopune zakona i propisa navedenih u Prilogu III. ili IV. nova pravila smatraju se ekvivalentnima pravilima druge stranke, osim ako se druga stranka tome usprotivi u skladu s postupkom iz stavka 4.
   4.   Ako smatra da zakoni, propisi ili administrativni postupci i prakse druge stranke više ne zadovoljavaju zahtjeve u pogledu ekvivalentnosti, stranka drugoj stranci upućuje obrazloženi zahtjev za izmjenu relevantnog zakona, propisa ili administrativnog postupka ili prakse te navodi odgovarajući rok za osiguranje ekvivalentnosti koji nije manji od tri mjeseca. Ako nakon isteka tog razdoblja i dalje smatra da zahtjevi u pogledu ekvivalentnost nisu ispunjeni, predmetna stranka može jednostrano suspendirati priznanje ekvivalentnosti zakona i propisa navedenih u Prilogu III. ili IV. koji se odnose na relevantne proizvode navedene u Prilogu I. ili II.
   5.   Odluku o jednostranoj suspenziji priznanja ekvivalentnosti zakona i propisa navedenih u Prilogu III. ili IV. koji se odnose na relevantne proizvode navedene u Prilogu I. ili II. moguće je nakon isteka roka za slanje obavijesti od tri mjeseca donijeti i ako jedna stranka nije dostavila informacije propisane stavkom 6. ili se ne slaže sa stručnim pregledom na temelju stavka 7.
   6.   U pogledu proizvoda koji nisu navedeni u Prilogu I. ili II. te u skladu s člankom 8. stavkom 3. točkom (b), ekvivalentnost na zahtjev jedne od stranaka razmatra zajednički odbor osnovan na temelju članka 8. stavka 1.
   Članak 4.
   Uvoz i stavljanje na tržište
   1.   Unija prihvaća uvoz proizvoda navedenih u Prilogu I. na svoje područje i njihovo stavljanje na tržište kao ekoloških proizvoda ako su ti proizvodi u skladu sa zakonima i propisima Čilea navedenima u Prilogu IV. i ako im je priložena potvrda o inspekciji, kako je predviđeno člankom V. Uredbe Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja, koju je izdalo kontrolno tijelo koje Čile priznaje i koje je naveo Uniji u skladu sa stavkom 3.
   2.   Čile prihvaća uvoz proizvoda navedenih u Prilogu II. na svoje državno područje i njihovo stavljanje na tržište kao ekoloških proizvoda ako su ti proizvodi u skladu sa zakonima i propisima Unije navedenima u Prilogu III. i ako im je priložena potvrda koju je izdalo kontrolno tijelo ili kontrolna ustanova Unije u skladu s Rezolucije br. 7880 Nacionalne uprave Službe za poljoprivredu i stočarstvo, od 29. studenoga 2011., kojom se utvrđuje minimalni sadržaj certifikata ekoloških proizvoda, u okviru zakona 20.089..
   3.   Svaka stranka priznaje kontrolna tijela ili kontrolne ustanove koje je druga stranka navela kao nadležne za provođenje relevantnih kontrola u pogledu ekoloških proizvoda koji su obuhvaćeni priznanjem ekvivalentnosti iz članka 3. i za izdavanje potvrde o inspekciji iz stavaka 1. i 2. ovog članka radi njihova uvoza na državno područje druge stranke i stavljanja na njezino tržište.
   Stranka uvoznica u suradnji s drugom strankom dodjeljuje kodni broj svim relevantnim kontrolnim ustanovama i kontrolnim tijelima koje je navela druga stranka.
   Članak 5.
   Označivanje
   1.   Proizvodi koje jedna stranka uvozi iz druge stranke u skladu s ovim Sporazumom moraju ispunjavati zahtjeve u pogledu označivanja koji su utvrđeni zakonima i propisima druge stranke navedenima u prilozima III. i IV. Ti proizvodi mogu nositi logotip ekoloških proizvoda Unije, logotip ekoloških proizvoda Čilea ili oba logotipa, kako je utvrđeno relevantnim zakonima i propisima, ako ispunjuju zahtjeve u pogledu označivanja za jedan ili oba logotipa.
   2.   Stranke se obvezuju da će izbjeći svaku zlouporabu izraza koji se odnose na ekološku proizvodnju, uključujući njihovih izvedenica ili umanjenica, primjerice „bio” i „eko”, u odnosu na proizvode koji su obuhvaćeni priznanjem ekvivalentnosti iz članka 3.
   3.   Stranke se obvezuju da će logotip ekoloških proizvoda Unije i logotip ekoloških proizvoda Čilea utvrđen relevantnim zakonima i propisima štititi od svih zlouporaba ili oponašanja. Stranke jamče da se logotip ekoloških proizvoda Unije i logotip ekoloških proizvoda Čilea upotrebljavaju samo za označivanje, oglašavanje ili komercijalne isprave proizvoda koji su u skladu sa zakonima i propisima navedenima u prilozima III. i IV.
   Članak 6.
   Razmjena informacija
   Stranke razmjenjuju sve relevantne informacije o provedbi i primjeni Sporazuma. Konkretno, do 31. ožujka druge godine nakon stupanja na snagu ovog Sporazuma, a zatim do 31. ožujka svake godine, stranke jedna drugoj šalju:
   
               —
            
            
               izvješće koje sadržava informacije o vrstama i količinama ekoloških proizvoda koji su izvezeni na temelju ovog Sporazuma u razdoblju od siječnja do prosinca prethodne godine i
            
         
               —
            
            
               izvješće o praćenju i kontrolnim aktivnostima koje provodi nadležno tijelo, postignutim rezultatima i poduzetim korektivnim mjerama u razdoblju od siječnja do prosinca prethodne godine.
            
         Svaka stranka u bilo kojem trenutku i bez odgađanja obavješćuje drugu stranku o:
   
               —
            
            
               svim ažuriranjima popisa svojih nadležnih tijela, kontrolnih tijela i kontrolnih ustanova, uključujući relevantne detalje (osobito adrese i internetske adrese);
            
         
               —
            
            
               svim planiranim izmjenama ili stavljanjima izvan snage u vezi sa zakonima ili propisima navedenim u prilozima III. i IV., svim prijedlozima za nove zakone ili propise ili svim relevantnim promjenama administrativnih postupaka i praksi povezanih s ekološkim proizvodima navedenima u prilozima I. i II.
            
         
               —
            
            
               svim donesenim izmjenama ili stavljanjima izvan snage u vezi sa zakonima ili propisima navedenima u prilozima III. i IV., svim novim zakonima ili relevantnim promjenama administrativnih postupaka i praksi povezanih s ekološkim proizvodima navedenim u prilozima I. i II. i
            
         
               —
            
            
               svim promjenama internetskih adresa određenih u Prilogu V.
            
         Članak 7.
   Stručni pregledi
   1.   Slijedom prethodne obavijesti poslane barem tri mjeseca prije svaka stranka dopušta službenicima ili stručnjacima koje je imenovala druga stranka da provedu stručne preglede na njezinu državnom području kako bi povjerili da relevantna kontrolna tijela i kontrolne ustanove provode kontrole propisane ovim Sporazumom.
   2.   U mjeri u kojoj im to dopušta mjerodavno nacionalno zakonodavstvo stranke surađuju i uzajamno si pomažu u provođenju stručnih pregleda iz stavka 1. koji mogu obuhvaćati posjete uredima relevantnih kontrolnih tijela i kontrolnih ustanova, pogonima za preradu i certificiranim poslovnim subjektima.
   Članak 8.
   Zajednički odbor o ekološkim proizvodima
   1.   Stranke ovime osnivaju Zajednički odbor o ekološkim proizvodima („Zajednički odbor”) koji se sastoji od propisno imenovanih predstavnika Unije, s jedne strane, i predstavnika Vlade Čilea, s druge strane.
   2.   U okviru Zajedničkog odbora provode se savjetovanja s namjerom da se olakša provedba i postizanje ciljeva ovog Sporazuma.
   3.   Zadaće su Zajedničkog odbora sljedeće:
   
               (a)
            
            
               upravljati ovim Sporazumom, donositi odluke potrebne za njegovu provedbu i dobro funkcioniranje;
            
         
               (b)
            
            
               razmotriti sve zahtjeve jedne stranke za ažuriranje popisa proizvoda iz Priloga I. ili II. ili dodavanje novih proizvoda na taj popis te donijeti odluku o izmjeni Priloga I. ili II. ako je druga stranka priznala ekvivalentnost;
            
         
               (c)
            
            
               poticati suradnju u području zakona, propisa, standarda i postupaka ocjenjivanja sukladnosti u području ekoloških proizvoda, a kako bi to postigao Zajednički odbor razmatra sva ostala tehnička ili regulatorna pitanja povezana s pravilima ekološke proizvodnje i sustavima kontrola s namjerom bolje usklađenosti između zakona, propisa i normi;
            
         
               (d)
            
            
               voditi računa o svim drugim pitanjima povezanima s provedbom ovog Sporazuma.
            
         4.   U skladu sa svojim zakonima i propisima stranke provode odluke koje je donio Zajednički odbor na temelju stavka 3. točke (b) i uzajamno se obavješćuju o tome u roku od tri mjeseca od njihova donošenja (1).
   5.   Zajednički odbor djeluje na temelju konsenzusa. Odbor donosi svoj poslovnik. Može osnivati pododbore i radne skupine za rješavanje određenih pitanja.
   6.   Zajednički odbor o svojim odlukama i djelovanju obavješćuje Odbor za norme, tehničke propise i ocjenu sukladnosti osnovan na temelju članka 88. Sporazuma o pridruživanju između Europske zajednice i njezinih država članica, s jedne strane, i Republike Čilea, s druge strane.
   7.   Zajednički odbor sastaje se jednom godišnje, naizmjenično u Uniji i Čileu, na zajednički utvrđen datum. Ako se obje stranke slože, sastanak Zajedničkog odbora može se održati u obliku videokonferencije ili telekonferencije.
   8.   Zajedničkim odborom supredsjedaju dvije stranke.
   Članak 9.
   Rješavanje sporova
   Svi sporovi povezani s tumačenjem ili primjenom ovog Sporazuma rješavaju se savjetovanjem između stranaka u okviru Zajedničkog odbora. Stranke u cilju rješavanja spora Zajedničkom odboru dostavljaju sve relevantne informacije koje su potrebne za temeljito ispitivanje spora.
   Članak 10.
   Povjerljivost
   Od predstavnika, stručnjaka i drugih zastupnika stranaka zahtijeva se da, čak i nakon prestanka njihovih dužnosti, ne otkrivaju nikakve informacije dobivene u okviru ovog Sporazuma koje su obuhvaćene obvezom čuvanja poslovne tajne.
   Članak 11.
   Preispitivanje
   1.   Ako jedna od stranaka zatraži reviziju ovog Sporazuma, ona dostavlja obrazloženi zahtjev drugoj stranci.
   2.   Stranke mogu Zajedničkom odboru povjeriti zadaću da razmotri takav zahtjev, i ako je to primjereno, iznese preporuke, posebno u cilju započinjanja pregovora o dijelovima ovog Sporazuma koji se ne mogu promijeniti u skladu s člankom 8. stavkom 3. točkom (b).
   Članak 12.
   Provedba Sporazuma
   Stranke poduzimaju sve korake, općenite ili konkretne, kako bi osigurale usklađenost sa svojim obvezama iz ovog sporazuma. Suzdržavaju se od svih mjera kojima bi se moglo ugroziti postizanje svrhe ovog Sporazuma.
   Članak 13.
   Prilozi
   Prilozi ovom Sporazumu čine njegov sastavni dio.
   Članak 14.
   Teritorijalno područje primjene
   Ovaj se Sporazum primjenjuje s jedne strane na područja na koja se primjenjuje Ugovor o funkcioniranju Europske unije i u skladu s uvjetima utvrđenima u tom Ugovoru te s druge strane na državno područje Čilea.
   Članak 15.
   Stupanje na snagu i trajanje
   Ovaj Sporazum stupa na snagu prvog dana trećeg mjeseca nakon konačne obavijesti svake stranke o dovršenju potrebnih unutarnjih postupaka.
   Ovaj se Sporazum sklapa na početno razdoblje od tri godine. Sporazum se neograničeno obnavlja, osim ako Unija ili Čile obavijeste drugu stranku o svojem prigovoru na tu obnovu prije nego što istekne početno razdoblje.
   Svaka stranka može uputiti pisanu obavijest drugoj stranci o svojoj namjeri otkazivanja ovog Sporazuma. Otkaz proizvodi učinke tri mjeseca nakon obavijesti.
   Članak 16.
   Vjerodostojni tekstovi
   Ovaj se Sporazum potpisuje u dva primjerka na engleskom i španjolskom jeziku, pri čemu je svaki od tih tekstova jednako vjerodostojan.
   
      Sastavljeno u Bruxellesu dvadeset sedmog travnja dvije tisuće sedamnaeste.
      
         
            Za Europsku uniju
         
      
      
         
            Za Vladu Republike Čilea
         
      
   
   
      (1)  Čile te odluke Zajedničkog odbora provodi na temelju propisa Acuerdos de Ejecución u skladu s člankom 54. stavkom 1. četvrtim podstavkom Političkog ustava Republike Čile (Constitución Política de la República de Chile).
   
      PRILOG I.
      
         Ekološki proizvodi iz Čilea za koje Unija priznaje ekvivalentnost
      
      
                  Oznake i opisi nomenklature Harmoniziranog sustava
               
               
                  Primjedbe
               
            
                  0409 
               
               
                  Prirodni med
               
               
                   
               
            
                  06 
               
               
                  ŽIVO DRVEĆE I DRUGE BILJKE; LUKOVICE, KORIJENJE I SLIČNO; REZANO CVIJEĆE I UKRASNO LIŠĆE
               
               
                   
               
            
                  Sljedeće oznake iz ovog poglavlja obuhvaćene su samo ako su proizvodi neprerađeni:
               
               
                   
               
            
                  0603 
               
               
                  Rezano cvijeće i cvjetni pupoljci vrsta prikladnih za bukete ili za ukras, svježi, osušeni, bojeni, bijeljeni, impregnirani ili drukčije pripremljeni
               
               
                   
               
            
                  0603 90 
               
               
                  Ostalo
               
               
                   
               
            
                  0604 
               
               
                  Lišće, grane i ostali dijelovi bilja, bez cvjetova ili cvjetnih pupoljaka te trave, mahovine i lišaji, prikladni za bukete ili za ukras, svježi, osušeni, bojeni, bijeljeni, impregnirani ili drukčije pripremljeni
               
               
                   
               
            
                  0604 90 
               
               
                  Ostalo
               
               
                   
               
            
                  07 
               
               
                  JESTIVO POVRĆE, POJEDINI KORIJENI I GOMOLJI
               
               
                   
               
            
                  08 
               
               
                  JESTIVO VOĆE I ORAŠASTI PLODOVI; KORE AGRUMA ILI DINJA I LUBENICA
               
               
                   
               
            
                  09 
               
               
                  KAVA, ČAJ, MATE ČAJ* I ZAČINI
               
               
                  * Isključeno
               
            
                  10 
               
               
                  ŽITARICE
               
               
                   
               
            
                  11 
               
               
                  PROIZVODI MLINSKE INDUSTRIJE; SLAD; ŠKROB; INULIN; PŠENIČNI GLUTEN
               
               
                   
               
            
                  12 
               
               
                  ULJANO SJEMENJE I PLODOVI; RAZNO ZRNJE, SJEMENJE I PLODOVI; INDUSTRIJSKO I LJEKOVITO BILJE; SLAMA I STOČNA HRANA
               
               
                   
               
            
                  Sljedeće oznake iz ovog poglavlja isključene su ili ograničene:
               
               
                   
               
            
                  1211 
               
               
                  Bilje i dijelovi bilja (uključujući sjeme i plodove), vrsta koje se rabi prvenstveno u parfumeriji, u farmaciji ili za insekticidne, fungicidne ili slične svrhe, svježi, ohlađeni, smrznuti ili osušeni, neovisno jesu li rezani, drobljeni, u prahu ili ne
               
               
                  Obuhvaćeno samo ako je riječ o neprerađenim proizvodima ili prerađenim proizvodima koji se upotrebljavaju kao hrana
               
            
                  1212 21 
               
               
                  Morske i ostale alge
               
               
                  Isključeno
               
            
                  1212 21 
               
               
                  Prikladne za prehranu ljudi
               
               
                  Isključeno
               
            
                  1212 29 
               
               
                  Ostalo
               
               
                  Isključeno
               
            
                  13 
               
               
                  ŠELAK; GUME, SMOLE I OSTALI BILJNI SOKOVI I EKSTRAKTI
               
               
                   
               
            
                  Sljedeće oznake iz ovog poglavlja isključene su ili ograničene:
               
               
                   
               
            
                  1301 
               
               
                  Šelak; prirodne gume, smole, gume-smole i oleo smole (na primjer balzami)
               
               
                  Isključeno
               
            
                  1302 
               
               
                  Biljni sokovi i ekstrakti; pektinske tvari, pektinati i pektati; agar-agar i ostale sluzi i zgušnjivači, neovisno jesu li modificirani ili ne, dobiveni od biljnih proizvoda
               
               
                  Obuhvaćeno samo ako je riječ o prerađenim proizvodima koji se upotrebljavaju kao hrana
               
            
                  1302 11 
               
               
                  Opijum
               
               
                  Isključeno
               
            
                  1302 19 
               
               
                  Ostalo
               
               
                  Isključeno
               
            
                  14 
               
               
                  BILJNI MATERIJALI ZA PLETARSTVO; BILJNI PROIZVODI NESPOMENUTI NITI UKLJUČENI NA DRUGOM MJESTU
               
               
                   
               
            
                  15 
               
               
                  MASTI I ULJA ŽIVOTINJSKOG ILI BILJNOG PODRIJETLA TE PROIZVODI NJIHOVE RAZGRADNJE; PRERAĐENE JESTIVE MASTI; ŽIVOTINJSKI ILI BILJNI VOSKOVI
               
               
                   
               
            
                  Sljedeće oznake iz ovog poglavlja isključene su ili ograničene:
               
               
                   
               
            
                  1501 
               
               
                  Svinjska mast (uključujući salo) i mast peradi, osim onih iz tarifnog broja 0209  ili 1503 
               
               
                  Obuhvaćeno samo ako je riječ o prerađenim proizvodima koji se upotrebljavaju kao hrana
               
            
                  1502 
               
               
                  Masti od životinja vrste goveda, od ovaca ili koza, osim onih iz tarifnog broja 1503 
               
               
                  Obuhvaćeno samo ako je riječ o prerađenim proizvodima koji se upotrebljavaju kao hrana
               
            
                  1503 
               
               
                  Stearin od sala, ulje od sala, oleostearin, oleo ulje i ulje od loja, neemulgirani, nemiješani niti na drugi način pripremljeni
               
               
                  Obuhvaćeno samo ako je riječ o prerađenim proizvodima koji se upotrebljavaju kao hrana
               
            
                  1505 
               
               
                  Mast od vune i masne tvari dobivene od nje (uključujući lanolin)
               
               
                  Isključeno
               
            
                  1506 
               
               
                  Ostale životinjske masti i ulja te njihove frakcije, neovisno jesu li rafinirani ili ne, ali kemijski nemodificirani
               
               
                  Isključeno
               
            
                  1515 30 
               
               
                  Ricinusovo ulje i njegove frakcije
               
               
                  Isključeno
               
            
                  1515 90 
               
               
                  Ostalo
               
               
                  Za ovo potpoglavlje isključeno je ulje jojobe. Ostali proizvodi obuhvaćeni su samo ako je riječ o prerađenim proizvodima koji se upotrebljavaju kao hrana
               
            
                  1516 20 
               
               
                  Biljne masti i ulja ti njihove frakcije
               
               
                  Obuhvaćeno samo ako je riječ o prerađenim proizvodima koji se upotrebljavaju kao hrana
               
            
                  1518 
               
               
                  Životinjske ili biljne masti i ulja i njihove frakcije, kuhane, oksidirane, dehidrirane, sumporirane, puhane, polimerizirane zagrijavanjem u vakuumu ili inertnom plinu ili drugačije kemijski modificirani, isključujući one iz tarifnog broja 1516 ; nejestive mješavine ili pripravci nejestivih životinjskih ili biljnih masti i ulja ili frakcija različitih masti i ulja iz ovog poglavlja, nespomenuti niti uključeni na drugom mjestu
               
               
                  Isključeno
               
            
                  1520 
               
               
                  Glicerol, sirovi; glicerolske vode i lužine
               
               
                  Isključeno
               
            
                  1521 
               
               
                  Biljni voskovi (osim triglicerida), pčelinji vosak, voskovi od ostalih kukaca i spermaceti, neovisno jesu li rafinirani ili obojeni ili ne
               
               
                  Isključeno, osim biljnih voskova ako je riječ o prerađenim proizvodima koji se upotrebljavaju kao hrana
               
            
                  17 
               
               
                  ŠEĆERI I ŠEĆERNI PROIZVODI
               
               
                   
               
            
                  18 
               
               
                  KAKAO I PROIZVODI OD KAKAA
               
               
                   
               
            
                  19 
               
               
                  PROIZVODI OD ŽITARICA, BRAŠNA, ŠKROBA ILI MLIJEKA; SLASTIČARSKI PROIZVODI
               
               
                   
               
            
                  20 
               
               
                  PROIZVODI OD POVRĆA, VOĆA, ORAŠASTIH PLODOVA ILI DRUGIH DIJELOVA BILJAKA
               
               
                   
               
            
                  21 
               
               
                  RAZNI PREHRAMBENI PROIZVODI
               
               
                   
               
            
                  22 
               
               
                  PIĆA, ALKOHOLI I OCAT
               
               
                   
               
            
                  Sljedeće oznake iz ovog poglavlja isključene su ili ograničene:
               
               
                   
               
            
                  2201 
               
               
                  Vode, uključujući prirodne ili umjetne mineralne vode i gazirane vode, bez dodanog šećera ili drugih sladila ili aroma; led i snijeg
               
               
                  Isključeno
               
            
                  2202 
               
               
                  Vode, uključujući mineralne vode i gazirane vode, s dodanim šećerom ili drugim sladilima ili aromatizirane, te ostala bezalkoholna pića, osim voćnih sokova ili sokova od povrća iz tarifnog broja 2009 
               
               
                  Isključeno
               
            
                  2208 
               
               
                  Nedenaturirani etilni alkohol s volumnim udjelom alkohola manjim od 80 vol. %; rakije, likeri i ostala alkoholna pića
               
               
                  Obuhvaćeno samo ako je riječ o proizvodima prerađenim iz poljoprivrednih proizvoda i upotrebljavaju se kao hrana
               
            
                  3301 
               
               
                  Eterična ulja (bez terpena ili s terpenima), uključujući konkrete i absolute; rezinoidi; ekstrahirane oleosmole; koncentrati eteričnih ulja u mastima, nehlapivim (masnim) uljima, voskovima ili slično, dobiveni ekstrakcijom eteričnih ulja pomoću masti ili maceracijom; terpenski sporedni proizvodi deterpenacije eteričnih ulja; vodeni destilati i vodene otopine eteričnih ulja
               
               
                  Obuhvaćeno samo ako su proizvodi za upotrebu kao hrana
               
            Uvjeti:
      Ekološki proizvodi navedeni u ovom Prilogu neprerađeni su poljoprivredni proizvodi proizvedeni u Čileu i prerađeni poljoprivredni proizvodi koji se upotrebljavaju kao hrana koji su prerađeni u Čileu i koji sadržavaju ekološke sastojke proizvedene u Čileu ili uvezene u Čile iz Unije ili treće zemlje u kontekstu režima koji je Unija priznala kao ekvivalentan u skladu s odredbama članka 32. stavka 2. Uredbe Vijeća (EZ) br. 834/2007. od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91.
   
   
      PRILOG II.
      
         Ekološki proizvodi iz Unije za koje Čile priznaje ekvivalentnost
      
      
                  Oznake i opisi nomenklature Harmoniziranog sustava
               
               
                  Primjedbe
               
            
                  01 
               
               
                  ŽIVE ŽIVOTINJE
               
               
                  Proizvodi lova u divljini i ribolova u slobodnim vodama ne smatraju se ekološkim proizvodima.
               
            
                  02 
               
               
                  MESO I JESTIVI KLAONIČKI PROIZVODI
               
               
                  Meso i jestivi klaonički proizvodi iz lova u divljini i ribolova u slobodnim vodama isključeni su.
               
            
                  03 
               
               
                  RIBE I RAKOVI, MEKUŠCI I OSTALI VODENI BESKRALJEŽNJACI
               
               
                  Ribolov u slobodnim vodama isključen je.
               
            
                  04 
               
               
                  MLIJEKO I MLIJEČNI PROIZVODI; JAJA PERADI I PTIČJA JAJA; PRIRODNI MED; JESTIVI PROIZVODI ŽIVOTINJSKOG PODRIJETLA, NESPOMENUTI NITI UKLJUČENI NA DRUGOM MJESTU
               
               
                   
               
            
                  05 
               
               
                  PROIZVODI ŽIVOTINJSKOG PODRIJETLA, NESPOMENUTI NITI UKLJUČENI NA DRUGOM MJESTU
               
               
                   
               
            
                  Sljedeće oznake iz ovog poglavlja isključene su:
               
               
                   
               
            
                  0501 
               
               
                  Ljudska kosa, neobrađena, oprana ili neoprana, neovisno je li odmašćena ili ne; otpaci od ljudske kose
               
               
                   
               
            
                  0502 
               
               
                  Čekinje domaćih ili divljih svinja; konja ili nerasta i ostala dlaka za izradu četaka; otpaci od tih čekinja ili dlaka
               
               
                   
               
            
                  0502 10 
               
               
                  Čekinje domaćih ili divljih svinja i otpaci od tih čekinja
               
               
                   
               
            
                  0502 90 
               
               
                  Ostalo
               
               
                   
               
            
                  0505 
               
               
                  Kože i ostali dijelovi ptica, s perjem i paperjem, perje i dijelovi perja (neovisno imaju li obrezane rubove ili ne) te paperje, dalje neobrađeni (osim očišćenih, dezinficiranih i obrađenih za konzerviranje); prah i otpaci od perja ili dijelovi perja
               
               
                   
               
            
                  0506 
               
               
                  Kosti i srž rogova, neobrađeni, odmašćeni, jednostavno pripremljeni (ali neoblikovani), obrađeni kiselinom ili deželatinizirani; prah i otpaci tih proizvoda
               
               
                   
               
            
                  0507 
               
               
                  Bjelokost, kornjačevina, kitova kost i dlake kitove kosti, rogovi, parošci, kopita, nokti, pandže i kljunovi, neobrađeni ili jednostavno pripremljeni, ali neoblikovani; prah i otpaci tih proizvoda
               
               
                   
               
            
                  0510 
               
               
                  Siva ambra, kastoreum, cibet i mošus; kantaride; žuč, neovisno je li osušena ili ne; žlijezde i ostali životinjski proizvodi koji se koriste u proizvodnji farmaceutskih proizvoda, svježi, rashlađeni ili zamrznuti ili drugačije privremeno konzervirani
               
               
                   
               
            
                  0511 91 
               
               
                  Ostalo
               
               
                   
               
            
                  0511 99 
               
               
                  Prirodne spužve životinjskog podrijetla
               
               
                   
               
            
                  06 
               
               
                  ŽIVO DRVEĆE I DRUGE BILJKE; LUKOVICE, KORIJENJE I SLIČNO; REZANO CVIJEĆE I UKRASNO LIŠĆE
               
               
                   
               
            
                  Sljedeće oznake iz ovog poglavlja obuhvaćene su samo ako su proizvodi neprerađeni:
               
               
                   
               
            
                  0603 
               
               
                  Rezano cvijeće i cvjetni pupoljci vrsta prikladnih za bukete ili za ukras, svježi, osušeni, bojeni, bijeljeni, impregnirani ili drukčije pripremljeni
               
               
                   
               
            
                  0603 90 
               
               
                  Ostalo
               
               
                   
               
            
                  0604 
               
               
                  Lišće, grane i ostali dijelovi bilja, bez cvjetova ili cvjetnih pupoljaka te trave, mahovine i lišaji, prikladni za bukete ili za ukras, svježi, osušeni, bojeni, bijeljeni, impregnirani ili drukčije pripremljeni
               
               
                   
               
            
                  0604 90 
               
               
                  Ostalo
               
               
                   
               
            
                  07 
               
               
                  JESTIVO POVRĆE, POJEDINI KORIJENI I GOMOLJI
               
               
                   
               
            
                  08 
               
               
                  JESTIVO VOĆE I ORAŠASTI PLODOVI; KORE AGRUMA ILI DINJA I LUBENICA
               
               
                   
               
            
                  09 
               
               
                  KAVA, ČAJ, MATE ČAJ* I ZAČINI
               
               
                  *Isključeno
               
            
                  10 
               
               
                  ŽITARICE
               
               
                   
               
            
                  11 
               
               
                  PROIZVODI MLINSKE INDUSTRIJE; SLAD; ŠKROB; INULIN; PŠENIČNI GLUTEN
               
               
                   
               
            
                  12 
               
               
                  ULJANO SJEMENJE I PLODOVI; RAZNO ZRNJE, SJEMENJE I PLODOVI; INDUSTRIJSKO ILI LJEKOVITO BILJE; SLAMA I STOČNA HRANA
               
               
                   
               
            
                  Sljedeće oznake iz ovog poglavlja isključene su ili ograničene:
               
               
                   
               
            
                  1211 
               
               
                  Bilje i dijelovi bilja (uključujući sjeme i plodove), vrsta koje se rabi prvenstveno u parfumeriji, u farmaciji ili za insekticidne, fungicidne ili slične svrhe, svježi, ohlađeni, smrznuti ili osušeni, neovisno jesu li rezani, drobljeni, u prahu ili ne
               
               
                  Obuhvaćeno samo ako je riječ o neprerađenim ili prerađenim proizvodima koji se upotrebljavaju kao hrana ili hrana za životinje
               
            
                  13 
               
               
                  ŠELAK; GUME, SMOLE I OSTALI BILJNI SOKOVI I EKSTRAKTI
               
               
                   
               
            
                  Sljedeće oznake iz ovog poglavlja isključene su ili ograničene:
               
               
                   
               
            
                  1301 
               
               
                  Šelak; prirodne gume, smole, gume-smole i oleo smole (na primjer balzami)
               
               
                  Isključeno
               
            
                  1302 
               
               
                  Biljni sokovi i ekstrakti; pektinske tvari, pektinati i pektati; agar-agar i ostale sluzi i zgušnjivači, neovisno jesu li modificirani ili ne, dobiveni od biljnih proizvoda
               
               
                  Obuhvaćeno samo ako je riječ o prerađenim proizvodima koji se upotrebljavaju kao hrana ili hrana za životinje
               
            
                  1302 11 
               
               
                  Opijum
               
               
                  Isključeno
               
            
                  1302 19 
               
               
                  Ostalo
               
               
                  Isključeno
               
            
                  14 
               
               
                  BILJNI MATERIJALI ZA PLETARSTVO; BILJNI PROIZVODI NESPOMENUTI NITI UKLJUČENI NA DRUGOM MJESTU
               
               
                   
               
            
                  15 
               
               
                  MASTI I ULJA ŽIVOTINJSKOG ILI BILJNOG PODRIJETLA TE PROIZVODI NJIHOVE RAZGRADNJE; PRERAĐENE JESTIVE MASTI; ŽIVOTINJSKI ILI BILJNI VOSKOVI
               
               
                   
               
            
                  Sljedeće oznake iz ovog poglavlja isključene su ili ograničene:
               
               
                   
               
            
                  1501 
               
               
                  Svinjska mast (uključujući salo) i mast peradi, osim onih iz tarifnog broja 0209  ili 1503 
               
               
                  Obuhvaćeno samo ako je riječ o prerađenim proizvodima koji se upotrebljavaju kao hrana ili hrana za životinje
               
            
                  1502 
               
               
                  Masti od životinja vrste goveda, od ovaca ili koza, osim onih iz tarifnog broja 1503 
               
               
                  Obuhvaćeno samo ako je riječ o prerađenim proizvodima koji se upotrebljavaju kao hrana ili hrana za životinje
               
            
                  1503 
               
               
                  Stearin od sala, ulje od sala, oleostearin, oleo ulje i ulje od loja, neemulgirani, nemiješani niti na drugi način pripremljeni
               
               
                  Obuhvaćeno samo ako je riječ o prerađenim proizvodima koji se upotrebljavaju kao hrana ili hrana za životinje
               
            
                  1505 
               
               
                  Mast od vune i masne tvari dobivene od nje (uključujući lanolin)
               
               
                  Isključeno
               
            
                  1506 
               
               
                  Ostale životinjske masti i ulja te njihove frakcije, neovisno jesu li rafinirani ili ne, ali kemijski nemodificirani
               
               
                  Isključeno
               
            
                  1515 30 
               
               
                  Ricinusovo ulje i njegove frakcije
               
               
                  Isključeno
               
            
                  1515 90 
               
               
                  Ostalo
               
               
                  Za ovo potpoglavlje isključeno je ulje jojobe. Ostali proizvodi obuhvaćeni su samo ako je riječ o prerađenim proizvodima koji se upotrebljavaju kao hrana ili hrana za životinje
               
            
                  1520 
               
               
                  Glicerol, sirovi; glicerolske vode i lužine
               
               
                  Obuhvaćeno samo ako je riječ o prerađenim proizvodima koji se upotrebljavaju kao hrana ili hrana za životinje
               
            
                  1521 
               
               
                  Biljni voskovi (osim triglicerida), pčelinji vosak, voskovi od ostalih kukaca i spermaceti, neovisno jesu li rafinirani ili obojeni ili ne
               
               
                  Obuhvaćeni su samo biljni voskovi ako je riječ o prerađenim proizvodima koji se upotrebljavaju kao hrana
               
            
                  16 
               
               
                  PROIZVODI OD MESA, RIBA, RAKOVA, MEKUŠACA ILI DRUGIH VODENIH BESKRALJEŽNJAKA
               
               
                   
               
            
                  17 
               
               
                  ŠEĆERI I ŠEĆERNI PROIZVODI
               
               
                   
               
            
                  18 
               
               
                  KAKAO I PROIZVODI OD KAKAA
               
               
                   
               
            
                  19 
               
               
                  PROIZVODI OD ŽITARICA, BRAŠNA, ŠKROBA ILI MLIJEKA; SLASTIČARSKI PROIZVODI
               
               
                   
               
            
                  20 
               
               
                  PROIZVODI OD POVRĆA, VOĆA, ORAŠASTIH PLODOVA ILI DRUGIH DIJELOVA BILJAKA
               
               
                   
               
            
                  21 
               
               
                  RAZNI PREHRAMBENI PROIZVODI
               
               
                   
               
            
                  22 
               
               
                  PIĆA, ALKOHOLI I OCAT
               
               
                   
               
            
                  Sljedeće oznake iz ovog poglavlja isključene su ili ograničene:
               
               
                   
               
            
                  2201 
               
               
                  Vode, uključujući prirodne ili umjetne mineralne vode i gazirane vode, bez dodanog šećera ili drugih sladila ili aroma; led i snijeg
               
               
                  Isključeno
               
            
                  2202 
               
               
                  Vode, uključujući mineralne vode i gazirane vode, s dodanim šećerom ili drugim sladilima ili aromatizirane, te ostala bezalkoholna pića, osim voćnih sokova ili sokova od povrća iz tarifnog broja 2009 
               
               
                  Isključeno
               
            
                  2208 
               
               
                  Nedenaturirani etilni alkohol s volumnim udjelom alkohola manjim od 80 vol. %; rakije, likeri i ostala alkoholna pića
               
               
                  Obuhvaćeno samo ako su proizvodi prerađeni iz poljoprivrednih proizvoda i upotrebljavaju se kao hrana
               
            
                  23 
               
               
                  OSTACI I OTPACI OD PREHRAMBENE INDUSTRIJE; PRIPREMLJENA ŽIVOTINJSKA HRANA
               
               
                   
               
            
                  Sljedeće oznake iz ovog poglavlja isključene su:
               
               
                   
               
            
                  2307 
               
               
                  Vinski talog; vinski kamen
               
               
                  Vinski kamen je isključen
               
            
                  3301 
               
               
                  Eterična ulja (bez terpena ili s terpenima), uključujući konkrete i absolute; rezinoidi; ekstrahirane oleosmole; koncentrati eteričnih ulja u mastima, nehlapivim (masnim) uljima, voskovima ili slično, dobiveni ekstrakcijom eteričnih ulja pomoću masti ili maceracijom; terpenski sporedni proizvodi deterpenacije eteričnih ulja; vodeni destilati i vodene otopine eteričnih ulja
               
               
                  Obuhvaćeno samo ako se proizvodi upotrebljavaju kao hrana
               
            
                  45 
               
               
                  PLUTO I PROIZVODI OD PLUTA
               
               
                  Obuhvaćeno samo ako su proizvodi neobrađeni
               
            
                  53 
               
               
                  OSTALA BILJNA TEKSTILNA VLAKNA; PAPIRNA PREĐA I TKANINE OD PAPIRNE PREĐE
               
               
                  Obuhvaćeno samo ako su proizvodi neobrađeni
               
            Uvjeti:
      Ekološki proizvodi navedeni u ovom Prilogu neobrađeni su i obrađeni poljoprivredni proizvodi koji su proizvedeni ili obrađeni u Uniji.
   
   
      PRILOG III.
      
         Zakoni o ekološkim proizvodima koji se primjenjuju u Uniji
      
      Uredba Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91, kako je zadnje izmijenjena Uredbom Vijeća (EZ) br. 517/2013.
      Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu, kako je zadnje izmijenjena Uredbom Vijeća (EZ) br. 1358/2014.
      Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja, kako je izmijenjena Provedbenom uredbom Komisije (EU) 2015/931.
   
   
      PRILOG IV.
      
         Zakoni o ekološkim proizvodima koji se primjenjuju u Čileu
      
      Zakon 20.089 od 17. siječnja 2006. kojim se osniva Nacionalni sustav certifikacije za poljoprivredne ekološke proizvode.
      Odluka br. 03 Ministarstva poljoprivrede od 29. siječnja 2016. kojom se odobravaju odredbe Zakona 20.089 kojim se osniva Nacionalni sustav certifikacije za poljoprivredne ekološke proizvode.
      Odluka br. 02 Ministarstva poljoprivrede od 22. siječnja 2016. kojom se odobravaju tehnička pravila iz Zakona 20.089 kojim se osniva Nacionalni sustav certifikacije za poljoprivredne ekološke proizvode.
      Rezolucija br. 569 Nacionalne uprave službe za poljoprivredu i stočarstvo od 7. veljače 2007. kojom se utvrđuju norme za registraciju certifikacijskih tijela u području ekoloških proizvoda.
      Rezolucija br. 1110 Nacionalne uprave službe za poljoprivredu i stočarstvo od 4. ožujka 2008. kojom se odobrava službena oznaka za ekološke proizvode i ekvivalente.
      Rezolucija br. 788 Nacionalne uprave službe za poljoprivredu i stočarstvo od 29. studenoga 2011. kojom se utvrđuje najmanji sadržaj certifikata ekoloških proizvoda, u okviru zakona 20.089.
   
   
      PRILOG V.
      
         Internetske adrese na kojima je moguće pronaći zakone i propise iz priloga III. i IV., uključujući sve njihove izmjene, ukidanja, zamjene ili dodane elemente i konsolidirane verzije te sve novo zakonodavstvo koje se odnosi na proizvode iz Priloga I. ili II. u skladu s člankom 8. stavkom 3. točkom (b):
      
      
                  Unija:
               
               
                  http://eur-lex.europa.eu
               
            
                  Čile:
               
               
                  http://www.sag.gob.cl/ambitos-de-accion/certificacion-de-productos-organicos-agricolas/132/normativas